Vankuveris (JAV)

Vankuveris () – miestas Jungtinių Amerikos Valstijų šiaurės vakaruose, Vašingtono valstijoje. Įkurtas 1825 m. Jūrinis uostas prie Kolumbijos upės, kurios kitame krante – Portlandas. Tai 4-as pagal dydį miestas Vašingtono valstijoje, 2020 m. čia gyveno 190 915 gyventojų.

 Istorija 
 Pirmosios gyvenvietės ir tyrinėjimai 
Gyvenvietė įkurta činukų žemėse. Pirmasis žinomas europiečių ir indėnų kontaktas įvyko 1792 m.,
 tuomet maždaug pusė vietinės populiacijos išmirė nuo raupų, dar prieš Luiso ir Klarko ekspedicijai atvykstant į vietovę 1806 m. Per maždaug penkiasdešimt metų dėl kitų ligų, tokių kaip tymai, maliarija ir gripas, činukų gyventojų skaičius sumažėjo nuo 80 000 iki kelių dešimčių.

 XIX a. pradžia 
1824 m. įkurtas Fort Vankuverio prekybos punktas. 1855 m. pavadinimas pakeistas į Vankuverį, 1857 m. sausio 23 d. suteiktas miesto statusas. Veikė karinė bazė. 

 XX amžius 
1917 m. tiltu sujungtas su Portlandu. 1937 m. Vankuveryje baigėsi rusų piloto Valerijaus Čkalovo kelionė iš TSRS į JAV per šiaurės ašigalį. Vėliau veikė aliuminio gamykla.

 Geografija 
Vankuveris įsikūręs šiauriniame Kolumbijos upės krante ir ribojasi su Oregonu. Iš miesto matomos svarbiausios šio regiono viršūnės: Hudo kalnas, Šv. Elenos kalnas, Reinyro kalnas, Džefersono kalnas ir Adamso kalnas.

Jungtinių Valstijų gyventojų surašymo biuro duomenimis, miestas užima 129,14 km² plotą, kurio 120,33 sudaro žemė ir 8,81 km² – vanduo.

 Klimatas 
Vankuverio pietuose yra Portlandas (Oregonas), abiejuose miestuose klimatas panašus. Vyrauja šiltų vasarų viduržemio klimatas (Kepeno klimato klasifikacija Csb). Krituliai dažni visą rudenį, žiemą ir pavasarį, tačiau nustoja maždaug birželio viduryje. Sausi ir šiltai orai tęsiasi iki rugsėjo. Vidutinis metinis kritulių kiekis 1100 mm. Smarkiai lyja nedažnai, sniegas dažnas ir nelipnus. Pūgos pasitaiko kas 2–4 metus.

 Demografija 
2020 m. surašymo duomenimis, mieste gyveno 190 915 gyventojai. Rasinė sudėtis: 76,5 % – baltieji, 5,5 % – azijiečiai, 2,3 % – juodaodžiai, 0,6 % – indėnai,  1,6 % Ramiojo vandenyno salų gyventojai ir 9,1 % – mišrios kilmės. 14,7 % – lotynoamerikiečiai ar kitų rasių – 14,7 %.

Vidutinį namų ūkį sudaro 2,46 žmogaus.

 Ekonomika 
Vankuverio ekonomika glaudžiai susijusi su kaimyninio Portlando, Oregone. Vašingtono valstija netaiko gyventojų ar įmonių pajamų mokesčių, tačiau nekilnojamojo turto mokestį laiko mažesnį už šalies vidurkį, o pardavimo mokestį – virš nacionalinės medianos. Oregono valstijoje taikomi dar mažesni nekilnojamo turto mokesčiai ir nėra pardavimo mokesčio, bet vienas iš didžiausių valstijos pajamų mokesčių. Dėl šios priežasties daugelis Vankuverio gyventojų noriai apsiperka kaimyniniame Portlande nemokėdami pardavimo mokesčių.

2017 m. mieste buvo 4550 įmonių, kurios samdo darbuotojus. Plėtojama medienos apdirbimo ir popieriaus pramonė. Veikia Vašingtono universiteto filialas. 

 Žymūs žmonės 
 Michael Barratt (1959), astronautas
 Tina Ellertson (1982), futbolininkė

 Miestų partnerystė 
Vankuveris turi vieną miestą partnerį:

  Džiojas, Japonija

Prieš tai turėjo partnerystę su Arekipa, Peru 1961–1993, tačiau ji pasibaigė.

 Šaltiniai 

 Nuorodos 


Kategorija:Vašingtono valstijos miestai